open-index/open-wikipedia-markdown huggingface dataset:
Ճիշտ միջոց (մուլտֆիլմ)

**Ճիշտ միջոց**, (), նկարված մուլտֆիլմ, որը նկարահանել է Յուրի Պրիտկովը, 1982 թվականին, Սոյուզմուլտֆիլմ ստուդիայում։

## Սյուժե
Բոլոր արջերը պետք է ձմռանը քնեն, սակայն Արջուկը ոչ մի կերպ չի կարողանում քնել. ամեն ինչ շեղում էր նրան։ Փորսուղի օրինակը, որը շատ հեշտ քնում է ամեն պատահած տեղում, իր համար չէ։ Հորաքույր Կաքավը նրան խորհուրդ է տալիս հաշվել մինչև հարյուրը, բայց դա էլ չի օգնում։

Այդ ժամանակ Արջուկին օգնության է հասնում անտառային նվագախումբը, որի կազմում էին Նապաստակը, Սկյուռիկները, Մկնիկը և Փորսուղը։ Նրանք արջի համար նվագում են «Քնի՛ր, սիրելիս, քնիր․․․» օրորոցայինը, և նա քաղցր քուն է մտնում։

## Օրորոցային
Մուլտֆիլմում հնչում է «Քնի՛ր, սիրելի՛ս, քնի՛ր․․․» օրորոցայինը, որը կատարում է Կլարա Ռումյանովան։ Այս օրորոցայինի երաժշտության հեղինակն է Մոցարտը, բայց դա կարող էին գրել նաև Բերնհարդ Ֆլիսը և Յոհան Ֆլյայշմանը։ Բառերը վերցված են Ֆրիդրիխ Վիլհելմ Գոթերի «Եսթեր» պիեսից, իսկ բնօրինակում սկսվում է «Քնի՛ր, իմ ցարևիչ» և վերջանում «Քնի՛ր, իմ ցարևիչ, քնի՛ր» խոսքերով։ Ռուսաց լեզվում օրորոցայինը հայտնվել է 1924 թվականին, Սոֆի Սվիրդենկոյի թարգմանությամբ և սկսվել է նույն նախաբանով, ինչպես գերմաներեն տարբերակում է։ Բայց հետո այն սկսել են կատարել «Քնի՛ր, սիրելիս, քնիր» տողերից, և հնարավոր է` առանց թարգմանչուհու մասնակցության։

## Հեղինակներ

Ֆիլմում հնչում է Լուիջի Բոկերինիի և Մոցարտի երաժշտությունը։

## Հեռուստացուցադրում
* Մուլտֆիլմն առաջին անգամ ցուցադրվել է ԽՍՀՄի կենտրոնական հեռուստատեսությամբ, 1980–ական և 1990–ական թվականներին։ 
* Ռուսաստանում մուլտֆիլմը ցուցադրվում է Ռուսաստանի Առաջին ալիքով 1996 թվականին, իսկ «Մշակույթ» հեռուստաալիքով` 1999 թվականին։
*

## Թողարկում
* Մուլտֆիլմի թողարկումից հետո նրա համար գրվել է պատկերազարդ գիրք` երեխաների համար։  
* 1990 թվականներին ձայներիզով «Twic Lyrec» հրատարակչության կողմից թողարկվել է ձայներիզներով նույնանուն հեքիաթի տեքստը ըստ՝ Ալեքսանդր Պոժարովի։

## Ծանոթագրություններ

## Գրականություն
* Иллюстрации и текст по мультфильму.

## Արտաքին հղումներ
* Верное средство на сайте Аниматор.ру.
* Верное средство Մուլտֆիլմի կայքում։
* Верное средство  Մուլտֆիլմի կայքում։

Կատեգորիա:1982 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Յուրի Պրիտկովի մուլտֆիլմեր
Վրաց-իրաքյան հարաբերություններ

**Վրաց-իրաքյան հարաբերություններ,** երկկողմ հարաբերություններ Վրաստանի և Իրաքի Հանրապետության միջև**։** Հատկանշական է, որ Իրաքի Հանրապետությունը ունի դեսպանատուն Թբիլիսիում, իսկ Վրաստանը սեփական դեսպանատուն Բաղդադում չունի։ Վրաստանում Իրաքի ներկայիս դեսպանը Հուսեյն Աբաս Հուսեյն Թահանն է։

## Համագործակցություն և փոխազդեցություն
2013 թվականին Վրաստանի և Իրաքի միջև բացվել է օդային երթուղի, և հաղորդվում Է, որ Iraqi Airways-ը շաբաթական երկու չվերթ է կատարում Թբիլիսի։ Նույն թվականին Թբիլիսիում Իրաքի դեսպանը հանդիպում ունեցավ Վրաստանի արտաքին գործերի նախարարի հետ, որտեղ նրանք քննարկեցին երկու երկրների միջև համագործակցության և կապերի ընդլայնման հարցերը։ Վրաստանի արտգործնախարարը Իրաքին մաղթել է կայունության շուտափույթ վերականգնում։

## Վրաստանի դերը Իրաքյան պատերազմում
2003 թվականի օգոստոսին Վրաստանը միացավ Իրաքի պատերազմին Միացյալ Նահանգների գլխավորած միջազգային կոալիցիայի մասնակցության շրջանակներում։ 2008 թվականին Իրաքում եղել է 2300 վրացի զինծառայող։ Այդպիսով վրացական ուժերը դարձել են Իրաքում երրորդ խոշորագույն ռազմական կոնտինգենտը։ Բացի այդ, Թբիլիսին մոտ 550 հոգանոց գումարտակ է տրամադրել ՄԱԿ-ի խաղաղապահ առաքելությանը մասնակցելու համար։ 2008 թվականի օգոստոսին, Ռուսաստանի և Հարավային Օսիայի հետ հակամարտության ժամանակ, բոլոր վրացի զինվորականները հետ կանչվեցին Իրաքից։ ԱՄՆ ՌՕՈՒ-ն ապահովել է նյութատեխնիկական աջակցությունը զորքերի դուրսբերման համար։ 2008 թվականի օգոստոսի 10-11-ը 16 C-17 «Globemaster» ինքնաթիռներ Վրաստան ուղարկեցին մոտ 2 հազար վրացի զինվորների և նրանց պարենամթերք տրամադրեցին, ինչը բողոքի ալիք առաջացրեց Ռուսաստանի կողմից։ Ամերիկացի պաշտոնյաները պատասխանեցին, որ վրացական զորքերի վերաբաշխմանն ուղղված օգնությունը արտակարգ իրավիճակների դեպքում տրանսպորտային աջակցության նախնական պայմանավորվածության մի մասն է, և որ Ռուսաստանը նախապես տեղեկացված է եղել թռիչքների մասին։

Ընդհանուր առմամբ Իրաքում զոհվել է 3 վրացի զինվորական։ Եվս 19-ը տարբեր ծանրության վնասվածքներ են ստացել։ Բացի այդ, վրացի զինծառայողներից մեկը զոհվել է ավտովթարից, իսկ մեկն ինքնասպան է եղել։

## Ծանոթագրություններ

Կատեգորիա:Իրաքի երկկողմ հարաբերություններ
Կատեգորիա:Վրաստանի երկկողմ հարաբերություններ
Ու Դո Հվան

**Ու Դո** **Հվան** (Հանգըլ. 우도환, ), հարավկորեացի դերասան։ Նա առավել հայտնի է իր դերերով «Փրկիր ինձ» (2017), Խելագար շուն» (2017) և «Մեծ գայթակղիչը» (2018) հեռուստասերիալներում։

## Վաղ կյանք և կրթություն
alt=|մինի|Ուն 2017 թվականի դեկտեմբերին
Ուն ծնվել է 1992 թվականի հուլիսի 12-ին Անյանգում, Գյոնգի նահանգում։ Ավարտել է Դանկուկի համալսարանը՝ կատարողական արվեստի և ֆիլմի գծով։

## Ֆիլմագրություն
### Ֆիլմ

### Հեռուստասերիալներ

## Մրցանակներ և անվանակարգեր

## Ծանոթագրություններ

Կատեգորիա:Կորեացի դերասաններ
Կատեգորիա:Դերասաններ այբբենական կարգով
Կատեգորիա:Հեռուստատեսային դերասաններ
Կատեգորիա:Հարավկորեացի դերասաններ
Կատեգորիա:Դանկուկի համալսարանի շրջանավարտներ
Թիֆլիսի գավառ, հուլիսի 25

**«Тифлисский уезд, 25-го июля»** (), Հովհաննես Թումանյանի հոդվածներից մեկը, որն առաջին անգամ տպագրվել է 1898 թվականի հուլիսի 29-ին։

## Պատմություն
Հոդվածն առաջին անգամ հրատարակվել է 1898 թվականի հուլիսի 29-ին «Новое Обозрение» («Նովոյե օբոզրենիե») օրաթերթի № 5004-ում։ Այնուհետև տպագրվել է Երևանում, 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորի 322-323-րդ էջերում։ Հրատարակել է Էդուարդ Ջրբաշյանը՝ շարքի համար մեկ ընդհանուր առաջաբանով։ Ջրբաշյանի հրատարակած գրքի մեջ գրված են Թումանյանի՝ հեղինակ լինելու փաստը հաստատող հետևյալ տողերը, որը մեջբերված է 1898 թվականին Փիլիպոս Վարդազարյանին ուղղված նամակից. «Ես այստեղ շատ լավ եմ անցկացնում օրերս- քեֆեր ենք անում, կոնցերտներ ենք տալիս- ոտանավորներ ենք գրում և, վերջապես, ավազակների մասին լուրեր եմ գրում «Новое Обозрение»-ին»։

Սա «Новое Обозрение» օրաթերթում շարքի առաջին թղթակցությունն է և միակը, որ ստորագրված է «T», մյուսներն անստորագիր են եղել։

Թումանյանի այս հոդվածը դուրս է մնացել ակադեմիական հրատարակության հատորներից։

Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։

## Տես նաև
* Բորչալվում

## Ծանոթագրություններ

Կատեգորիա:Հովհաննես Թումանյանի հոդվածներ
The Box

**«The Box»**, ամերիկացի ռեփեր Roddy Ricch-ի երգը, որ թողարկվել է 2019 թվականի դեկտեմբերի 6-ին նրա *[[Please Excuse Me for Being Antisocial]]* նորամուտային ստուդիական ալբոմից (2019)։ Սինգլը հասել է առաջին հորիզոնականին ամերիկյան Hot 100 հիթ-շքերթում։ Երգը ժողովրդականության արժանացել է Tik Tok-ում վիրուսային տեսանյութի շնորհիվ։

## Արձագանքներ
Երգն արժանացել է երաժշտական փորձագետների ու քննադատների դրական արձագանքին։ *[[Vibe (ամսագիր)|Vibe]]* ամսագրից Դերիլ Ռոբերտսոնը նշել է, որ «The Box» երգը «Boom Boom Room» և «Start with Me»երգերի հետ միասին «ևս մեկ ապացույց է այն բանի, որ Atlantic Records ստուդիան կարող է գրել հզոր ռադիոհիթեր»։ *[[HipHopDX]]*-ից Ջոշ Սվետցը գրել է, թե այդ տղան գրել է անչափ զիլ երգ։ *[[Pitchfork (կայք)|Pitchfork]]* համացանցային հրատարակությունից Ալֆոնս Պիեռը հայտարարել է, որ երգը Ռոդիի ունիվերսալության լավագույն օրինակ է, որը նրա համար և՛ շնորհ է, և՛ անեծք։ Երգը բարձր է գնահատել նաև Միտչ Ֆինդլին *HotNewHipHop*-ից, որը նշել է, թե «չնայած նրա Please Excuse Me for Being Antisocial ալբոմը վառ պահեր չի տվել, բայց դրանցից ոչ մեկն այնքան հզոր չէ, ինչպես «The Box»-ը»։ Billboard ամսագրից Էրան Մամոն նույնպես բարձր է գնահատել Ռիչի ստեղծագործական տաղանդը։

## Կամերցիոն հաջողություն
«The Box» երգն ամերիկյան ''Billboard'' Hot 100 հիթ-շքերթում նորամուտը կատարել է 47-րդ հորիզոնականում 2019 թվականի դեկտեմբերի 21-ին և չորս շաբաթ անց հասել *Billboard* Hot 100 առաջին հորիզոնականին՝ դառնալով առաջին հորիզոնականն զբաղեցրած առաջին նոր երգը 2020-ական թվականներին (մինչ այդ առաջին հորիզոնականը հունվարին զբաղեցրել են միայն հին երգեր՝ «All I Want for Christmas Is You» Մրայա Քերիի կատարմամբ և «Circles» ռեփեր Post Malone-ի կատարմամբ)։ Միաժամանկ երգն արդեն երկրորդ շաբաթում զբաղեցրել է առաջին հորիզոնականը Billboard Streaming Songs սթրիմինգային հիթ-շքերթում (68,2մլն սթրիմ) և հասել ութերորդ հորիզոնականին Digital Songs հիթ-շքերթում 11,000 ներբեռնմամբ։ Դրանից բացի, երգը գլխավորել է երկու հիփ-հոփ հիթ-շքերթները՝ Hot R&B/Hip-Hop Songs և Hot Rap Songs (առաջին անգամ կատարողի կարիերայում)։

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:Billboard Hot 100 գլխավորած սինգլներ
Կատեգորիա:Երաժշտական մեմեր
Պիեռ Գյուֆրուա

**Պիեռ Գյուֆրուա** (, ), ֆրանսիացի բեմադրող-նկարիչ։ «Տեսս» ֆիլմում բեմադրող նկարիչի աշխատանքի համար արժանացել է Օսկար մրցանակի, ինչպես նաև «Սեզար» կինոմրցանակի` երեք անվանակարգերում։

## Կենսագրություն
Պիեռ Գյուֆրուան ծնվել է 1926 թվականի ապրիլի 22-ին, Փարիզում։ Քանդակագործություն է սովորել Փարիզի Գեղեցիկ արվեստների ազգային բարձրագույն դպրոցում, սովորել է Դեկորատիվ և կիրառական արվեստի ազգային դպրոցում, իսկ 1951-1953 թվականներին` Կինոյի առաջադեմ հետազոտությունների համալսարանում։

Կինոմատոգրաֆիայում իր կարիերան Գյուֆրուան սկսել է 1957 թվականին որպես դեկորատորի օգնական, այնուհետև աշխատել է որպես արտ-տնօրեն տարբեր երկրների շատ հայտնի ռեժիսորների, մասնավորապես` Մարսել Կամյուի, Ժան Կոկտոյի, Ժան Լյուկ Գոդարի, Ռենե Կլեմանի, Ֆրանսուա Տրյուֆոյի, Լուիս Բունյուելի և ուրիշների հետ։ 1967 թվականին նա առաջադրվել է ամերիկյան Կինոարվեստի և գիտության ակադեմիայի մրցանակի` «Արդյո՞ք Փարիզն այրվում է» կինոֆիլմում իր աշխատանքի համար։ 1981 թվականին Պիեռ Գյուֆրուան ստացել է Օսկար մրցանակ` Ռոման Պոլանսկու «Տեսս» ֆիլմում իր աշխատանքի` բեմադրող նկարիչի համար։ Նա նաև հինգ անգամ առաջադրվել է և երեք անգամ ստացել է «Սեզար» Ֆրանսիայի ազգային կինոմրցանակ։

1992 թվականին ռեժիսոր Պիեռ Սալլին իր «Դեկորացիայից այն կողմ» վավերագրական ֆիլմը նվիրել է Պիեռ Գյուֆրուային։ Պիեռ Գյուֆրուան վախճանվել է 2010 թվականին, Շալոն սյուր Սոն քաղաքում, 84 տարեկան հասակում։ Թաղված է Բանյոյի գերեզմանատանը, ավելի ուշ վերահուղարկավորվել է Շապեզի համայնքում (Սոն է Լուար կոմունա)։

## Մրցանակներ
* 1981 թվականին արժանացել է Օսկար մրցանակի` Լավագույն բեմադրող նկարիչ անվանակարգում։

## Ծանոթագրություններ

Կատեգորիա:«Սեզար» մրցանակի դափնեկիրներ
Կատեգորիա:Օսկարակիրներ
Կատեգորիա:Ֆրանսիացի կինոգործիչներ
Ի լրումն մեր հաղորդման

**«В дополнение ко вчерашному...»** (), Հովհաննես Թումանյանի հոդվածներից մեկը, որն առաջին անգամ տպագրվել է 1898 թվականի օգոստոսի 14-ին։

## Պատմություն
Հոդվածն առաջին անգամ հրատարակվել է 1898 թվականի օգոստոսի 14-ին «Новое Обозрение» օրաթերթի № 5019-ում։ Այնուհետև տպագրվել է Երևանում, 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորի 324-րդ էջում։

Հոդվածում Թումանյանը գրում է Հաջիքենդից Գոզլուխ տանող ճանապարհին կողոպտված ուղևորների մասին։

Թումանյանի երկերի լիակատար ժողովածուի 6-րդ հատորում արտատպվել է 1983 թվականին Թումանյանի «Ուսումնասիրություններ և հրատարակումներ» գրքի 3-րդ հատորից։

## Տես նաև
* Հանդուգն կողոպուտ Հաջիքենդի մոտ

## Ծանոթագրություններ

Կատեգորիա:Հովհաննես Թումանյանի հոդվածներ
Ջեյքոբ Էլորդի

**Ջեյքոբ Էլորդի** (, ), ավստրալիացի դերասան։ Առավել հայտնի է դարձել Նոա Ֆլինի դերով «Համբույրների կրպակ» ռոմանտիկ կատակերգությունում։

## Անձնական կյանք
Ունի ավագ քույր՝ Ջայլինը։ Սովորել է Նյուջի նահանգի Սուրբ Հովսեփի քոլեջում, Բրիսբենի հյուսիսային արվարձանում, Ավստրալիայի Քվինսլենդ նահանգում։

2017 թվականից մինչև 2018 թվականի աշունը հանդիպել է դերասանուհի Ջոյ Լին Քինգի հետ, որի հետ նկարահանվել է «Համբույրների կրպակ» ֆիլմում։ Այս պահին նա հանդիպում է դերասանուհի և երգչուհի Զենդեյայի հետ, որի հետ ծանոթացել է «Էյֆորիա» սերիալի նկարահանումների ժամանակ։

## Կարիերա
Առաջին անգամ նկարահանվել է «Կարիբյան ծովի ծովահենները։ Մեռյալները հեքիաթներ չեն պատմում» ֆիլմում։ 2017 թվականին նկարահանվել է «Թեժ արձակուրդներ» ֆիլմում՝ մարմնավորելով Ռուստերի դերը։ Նաև նկարահանվել է «Համբույրների կրպակ» ֆիլմում Նոա Ֆլինի դերում։ 2018 թվականին Էլորդին նկարահանվել է «The Mortuary Collection» սարսափ ֆիլմում։

## Ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի դերասաններ
Կատեգորիա:Ավստրալիացի դերասաններ
Կատեգորիա:Ավստրալիացի կինոդերասաններ
Կատեգորիա:Դերասաններ այբբենական կարգով
Կատեգորիա:Հեռուստատեսային դերասաններ
Սիրո պատմություն (վիպակ)

**«Սիրո պատմություն»** (), Էրիկ Սիգալի վիպակը, որ լույս է տեսել 1970 թվականի փետրվարի 14-ին՝ Սուրբ Վալենտինի օրը և ճանաչում բերել հեղինակին։ Գիրքը դարձել է բեսթսելլեր և վաճառվել ավելի քան 20 մլն օրինակով և թարգմանվել ավելի քան 20 լեզվով։ Նույն թվականին վիպակի հիման վրա նկարահանվել է համանուն ֆիլմը, որը նույնպես մեծ հաջողություն է ունեցել։ Յոթ տարի անց Էրիկ Սիգալը հրատարակել է շարունակությունը՝ «Օլիվերի պատմությունը» ()։

## Սյուժե
Օլիվեր Բարրեթը, որ Հարվարդի համալսարանի փայլուն ուսանող ու ազնվատոհմ ընտանիքի ներկայացուցիչ, գնում է Ռեդքլիֆի քոլեջի գրադարան, որպեսզի նախապատրաստվի պատմության քննությանը։ Այնտեղ նա պատահականության բերումով ծանոթանում է Ռեդքլիֆի ուսանողուհի Ջենիֆեր Քավիլլերիի հետ։ Ջենին բարձր ծագում չունի և ըստ իր խոսքերը՝ լիակատար «սոցիալական զրո» է։ Հակառակ ամեն ինչի՝ Ջենին ու Օլիվերը սիրահարվում են միմյանց։

## Կերպարներ
* *Օլիվեր Բարրեթ IV* (), Հարվարդի համալսարանի քսանամյա ուսանող, որ սովորում է իրավագիտություն։ Երեք տարի անընդմեջ ընդգրկվել է կուրսի լավագույն ուսանողների ցուցակում, ֆակուլտետի հոկեյի հավաքականի անդամ,
* *Ջենիֆեր Քավիլլերի* (), Ռեդքլիֆի քոլեջի երաժշտության ֆակուլտետի ուսանողուհի։ Մայրը ավտովթարի զոհ է դարձել, երբ աղջիկը փոքր է եղել։ Ֆորը կոչում է բացառապես «Ֆիլ»,
* *Ֆիլ Քավիլլերի* (), Ջենիի հայրը։ Բարեհոգի ու ուրախ մարդ, որն ունի հացի փուռ Քրենսթոունում (Ռոդ Այլենդ նահանգ)։
* *Օլիվեր Բարրեթ III* (), Օլիվերի հայրը, նախկին մարզիկ, մասնակցել է 1928 թվականի Ամառային օլիմպիական խաղերի բայդարկաներով եզրափակիչ մրցարշավին։ Ներկայում բանկիր է և Խաղաղության կորպուսի ղեկավար,
* *Էլիսոն Ֆորբս Բարրեթ*, Օլիվերի մայրը,
* *Ռեյմոնդ (Ռեյ) Սթրաթոն* (), Օլիվերի ընկերը, նրա սենյակակիցը։

## Ստեղծան պատմություն
Սկզբում Էրիկ Սիգալն ստեղծել է կինոսցենարը, ապա այն վերափոխել վիպակի։

## Ծանոթագրություններ

## Արտաքին հղումներ
* Հարցազրույց հեղինակի հետ
* Կերպարներ և սյուժե (PDF)
* «История Любви» (пер. с английского Л. Алексеевой и Ю. Полякова)

Կատեգորիա:1970 գրքեր
Կատեգորիա:1970 թվականի ամերիկյան վեպեր
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Էկրանավորված ամերիկյան վեպեր
Կատեգորիա:Էրիկ Սիգալի ստեղծագործություններ
Լոյալ Գրիգս

**Լոյալ Գրիգս** (, ), ամերիկացի կինոօպերատոր։ «Օսկար» մրցանակի դափնեկիր «Շեյն» ֆիլմում ունեցած լավագույն օպերատորական աշխատանքի համար։

## Կենսագրություն
Լոյալ Գրիգսը ծնվել է 1906 թվականի օգոստոսի 15-ին ԱՄՆ-ի Միչիգան նահանգում։ 1924 թվականին աշխատանքի է ընդունվել Paramount Pictures ընկերության հատուկ էֆեկտների բաժնում։ Օպերատորական առաջին աշխատանքը եղել է «Վերջին առաջակետ» ֆիլմում (1951)։ Որպես օպերատոր աշխատել է ռեժիսոր Ալֆրեդ Հիչկոկի «Գլխապտույտ» ֆիլմի նկարահանման երկրորդ բրիգադում։ Եղել է Paramount ստուդիայի «Հյուսիսի ծնունդ» ֆիլմի նկարահանող խմբի անդամ, որն «Օսկարի» 11-րդ մրցանակաբաշխության ժամանակ արժանացել է հատուկ մրցանակի կինեմատոգրաֆիայի բնագավառում ունեցած առանձնակի վաստակի համար։ 1971 թվականին անցել է կենսաթոշակի, նրա վերջին աշխատանքը եղել է կինոռեժիսոր Գերդ Օսվալդի «Բաննի Օ'Հեյր» ֆիլմը։ Եղել է Կինոօպերատորների ամերիկյան ընկերության անդամ։

Մահացել է 1978 թվականի մայիսի 6-ին Լագունա Հիլզում (Կալիֆոռնիա)։

## Ընտրյալ ֆիլմագրություն
* 1953 – Շեյն / Shane (ռեժիսոր՝ Ջորջ Սթիվենս)
* 1954 – Լուսավոր Սուրբ ծնունդ / White Christmas (ռեժիսոր՝ Մայքլ Կյորտիս)
* 1956 – Տասը պատվիրաններ / The Ten Commandments (ռեժիսոր՝ Սեսիլ Բլաունտ դե Միլլ)
* 1957 – Թիթեղյա աստղ / The Tin Star (ռեժիսոր՝ Էնթոնի Մանն)
* 1960 – Զինվորական բլյուզ / G.I. Blues (ռեժիսոր՝ Նորման Թայրոգ)
* 1960 – Աղջիկնե՛ր, աղջիկնե՛ր, աղջիկնե՛ր / Girls! Girls! Girls! (ռեժիսոր՝ Նորման Թայրոգ)
* 1965 – Երբևէ պատմված մեծագույն պատմությունը / The Greatest Story Ever Told (ռեժիսոր՝ Ջորջ Սթիվենս)
* 1965 – Խուտուտ տուր ինձ / Tickle Me (ռեժիսոր՝ Նորման Թայրոգ)
* 1965 – Հարմի մեթոդով / In Harm’s Way (ռեժիսոր՝ Օտտո Պրեմինգեր)

## Պարգևներ և անվանակարգեր
* «Օսկար» մրցանակ օպերատորական լավագույն աշխատանքի համար
** 1954 թվականի դափնեկիր «Շեյն» ֆիլմի համար։
** 1957 թվականին առաջադրվել է «Տասը պատվիրաններ» ֆիլմի համար։
** 1966 թվականին Ուիլյամ Ս. Մելլորի հետ առաջադրվել է «Երբևէ պատմված մեծագույն պատմությունը» ֆիլմի համար։
** 1966 թվականին առաջադրվել է «Հարմի մեթոդով» ֆիլմի համար։

## Ծանոթագրություններ

## Արտաքին հղումներ
* Կինոօպերատորների առցանց հանրագիտարանում 

Կատեգորիա:Ամերիկացի կինոօպերատորներ
Կատեգորիա:Օսկարակիրներ
Բրայան Իզդեյլ

**Բրայան Իզդեյլ** (), անգլիացի կոմպոզիտոր, որը գրել է օպերային, նվագախմբային, երգչախմբային և ֆիլմերի երաժշտություն։

## Վաղ կյանք
Իզդեյլը ծնվել է Մանչեստրում և կրթություն է ստացել Վեստմինտերյան աբբայական դպրոցում և Թագավորական երաժշտական քոլեջում։

## Գործեր
Գրել է«Ռապունցել» (1927), *The Corn King* (1935, չի ներկայացվել մինչև 1950 թվականի նոյեմբեր) և «Քնած երեխաները» (1951) օպերաները։ Նվագախմբի համար գրված նրա աշխատանքներից են *Five pieces for orchestra*, *Six Poems* և *Tone Poem*։  Երգչախմբի համար Իզդեյլը գրել է *Missa Coventrensis*։

Իզդեյլը ստեղծել է նաև երաժշտություն ֆիլմերի և թատրոնի համար։ Նա աշխատել է այնպիսի ֆիլմերի վրա, ինչպիսիք են՝ «Խոշոր գումար» (1937), «Հազվագյուտ աշխատանք» (1937) և «Տղամարդիկ վտանգի մեջ» (1939)։ Նրա  ֆիլմերի շարքում ընդգրկված էին մի քանիսը Մայքլ Փաուելի և Էմերկ Պրեսբուրգերի համար, այդ թվում՝ «Սև նարցիզ» (1947), «Կարմիր կոշիկներ» (1948), «Փոքրիկ հետևի սենյակ» (1949), *The Elusive Pimpernel* (1950), «Պլեյթ գետի ճակատամարտը» (1956), «Սոհոյի հրաշքը» (1957), «Թագուհու պահապանները» (1961) և Փաուելի *Peeping Tom-ը* (1960)։ Նա առաջին բրիտանացի կոմպոզիտորն էր, որը «Կարմիր կոշիկներ» ֆիլմի երաժշտության համար արժանացել է Օսկարի։

## Ձայնագրություններ
2011 թվականի հունվարին թողարկվել է Իզդեյլի ֆիլմերի երաժշտության խտասկավառակը, որը 2010 թվականին ձայնագրել է BBC Ուելսի ազգային նվագախումբը  Ուելսի ազգային երգչախմբի հետ։ Խտասկավառակը ներառում է «Կարմիր կոշիկներ»-ի ամբողջ երաժշտությունը, ինչպես նաև «Սև նարցիզ» և «Gone to Earth» ֆիլմերի երաժշտությունները։

## Ծանոթագրություններ

## Աղբյուրներ
**Oxford Concise Dictionary of Music* by Michael Kennedy (Fourth Edition) – 

## Ատաքին հղումներ
*
*
*Brian Easdale biography on MusicWeb
*Brian Easdale in Ausstage
*Brian Easdale-review of Film Music at The Land of Lost Content



Կատեգորիա:1909 ծնունդներ
Կատեգորիա:1995 մահեր
Կատեգորիա:Անգլիացի կոմպոզիտորներ
Կատեգորիա:Անգլիացի երաժիշտներ
Կատեգորիա:Անգլիացի դիրիժորներ
Կատեգորիա:20-րդ դարի դասական կոմպոզիտորներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Օսկարակիրներ
Սիկկիմի օրենսդիր ժողով

**Սիկկիմի օրենսդիր ժողով** (), Հնդկաստանի Սիկկիմ նահանգի երկպալատ օրենսդիր ժողով։ Սիկկիմի օրենսդիր ժողովն այժմ ունի 32 ընտրված անդամ։ Սիկկիմի օրենսդիր ժողովը անդիպում է Սիկկիմ նահանգի Վիդհան Բհավանում։

Սիկկիմի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Սիկկիմի օրենսդիր ժողովի խոսնակների ցանկ
* Սիկկիմի օրենսդիր ժողովի խոսնակի տեղակալների ցանկ
* Սիկկիմի գլխավոր նախարարների ցանկ
* Սիկկիմի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Sikkim Legislative Assembly

Կատեգորիա:1937 հիմնադրումներ
Կատեգորիա:Ազգային ստորին պալատներ
Կատեգորիա:Հնդկաստանի կառավարություն
Կատեգորիա:Հնդկաստանի նահանգների ստորին պալատներ
Կատեգորիա:Հնդկաստանի քաղաքականություն
Կատեգորիա:Սիկկիմի օրենսդիր ժողով
Hostage (երգ, Բիլլի Այլիշ)

**«Hostage»**, ամերիկացի երգչուհի Բիլլի Այլիշի ձայնագրած երգը, իր  Don’t Smile at Me դեբյուտային մինի ալբոմից։ Այն գրվել է Այլիշի և նրա եղբայր Ֆինիս Օ'Քոնելի կողմից, ով նաև երգի պրոդյուսերն է։ Երգի երաժշտական տեսահոլովակը թողարկվել է 2018 թվականի հուլիսի 11-ին։ 2019 թվականի MTV երաժշտական տեսահոլովակի մրցանակաբաշխությունում տեսահոլովակը առաջադրվել է «Լավագույն կինեմատոգրաֆիա» անվանակարգում։ Այն ունի պլատինե հավաստագրում Մեծ Բրիտանիայում և ոսկե հավաստագրում Ավստրալիայում։

## Թողարկման պատմություն

## Հավաստագրումներ

|accessate=29 March 2020

## Ծանոթագրություններ

Կատեգորիա:2017 երգեր
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Ֆինիս Օ'Քոնելի գրած երգեր
Յու Սո Յոն

**Յու Սո Յոն** (; , առավել հայտնի է Սոյոն), հարավկորեացի դերասանուհի և երգչուհ։ Ավելի հայտնի է, որպես After School աղջիկների խմբի նախկին անդամ (2009):

Որպես դերասանուհի հայտնի է «Դեպի երազանք 2» (2012) և «Բարձր հասարակություն» (2015) դորամաներում խաղացած երկրորդական դերերով։

## Կարիերա
Առաջին անգամ որպես After School-ի անդամ Սոյոնը հայտնվել է 2008 թվականի դեկտեմբերին Սոն Դեմ Բիի հետ համատեղ ելույթի ժամանակ։ Նախկինում մասնակցել է հեռուստաշոուների և մրցույթների։ Առաջնաելույթը տեղի է ունեցել խմբի կազում 2009 թվականի սկզբին։ Սակայն նույն տարում լքել է խումբն առողջական պատճառներով, ինչպես նաև դերասանական կարիերայով զբաղվելու համար։

## Անձնական կյանք
2018 թվականի հունիսին հայտնի է դարձել, որ Սոյոնը հարաբերությունների մեջ է գտնվում պրոֆեսիոնալ գոլֆիստ Գո Յուն Սունի հետ։ 2019 թվականի ապրիլին զույգը բաժանվել է։

## Ֆիլմագրություն

## Ծանոթագրություններ

Կատեգորիա:Մարտի 29 ծնունդներ
Կատեգորիա:1986 ծնունդներ
Կատեգորիա:Անձինք այբբենական կարգով
Կատեգորիա:Սեուլ քաղաքում ծնվածներ
Կատեգորիա:Հարավկորեացի դերասանուհիներ
Կատեգորիա:Ապրող անձինք
Կատեգորիա:Կինոգործիչներ այբբենական կարգով
Կատեգորիա:Հարավկորեացի երգչուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:21-րդ դարի երգչուհիներ
Կատեգորիա:Հարավկորեացի հաղորդավարներ
Քրիս Ուիլյամս (ռեժիսոր)

**Քրիս Ուիլյամս** (, ), կանադա-ամերիկացի նկարիչ-մուլտիպլիկատոր, ռեժիսոր, սցենարիստ և հնչյունավորող։ «Գլագոյի հյուրը» կարճամետրաժ ֆիլմի ռեժիսորն է, «Բոլտ» մուլտֆիլմի համառեժիսորը։ Վերջինս 2009 թվականին առաջադրվել է «Օսկար» մրցանակի «Լավագույն անիմացիոն լիամետրաժ ֆիլմ» անվանակարգում, իսկ «Հերոսների քաղաքը» մուլտֆիլմը 2015 թվականին արժանացել է «Օսկարի»։ Նրա ստեղծած «Մոանա» մուլտֆիլմը 2016 թվականին «Լավագույն անիմացիոն լիամետրաժ ֆիլմ» և «Լավագույն երգ» անվանակարգերում առաջադրվել է «Օսկարի»։

## Վաղ տարիներ
Ուիլյամսը ծնվել է Միսսուրիում և իր կյանքի առաջին 25 տարին անցկացրել է Կանադայի Օնտարիո նահանգի Վաթեռլոո քաղաքում, որտեղ նրա հայրը Վաթեռլոոյի համալսարանի խորհրդատվական ծառայության տնօրենն էր։ Ուիլյամսը ավարտել է Վաթեռլոոյի համալսարանի կերպարվեստի բաժինը, այնուհետև անդամագրվել է Օնտարիոյի Օկվիլլ քաղաքի Շերիդան քոլեջի անիմացիոն ծրագրին։ Շերիդանն ավարտելուց հետո նա ընդունվել է Դիսնեյ և տեղափոխվել Լոս Անջելես։

## Գործունեություն
Ուիլյամսը աշխատել է «Մուլան» (1998), «Կայսրի նոր արկածները» (2000), «Սառցե սիրտը» (2013) մուլտֆիլմերի պատմությունների բաժնում, վերջինիս մեջ հնչյունավորել է Օքեն կերպարին։ 2007 թվականի փետրվարին հայտարարվել է, որ նա պետք է լինի «Ամերիկյան շուն» մուլտֆիլմը, որը հետագայում վերանվանվել է «Բոլտ» (2008)։ Ավելի ուշ նրանց միացել է Բայրոն Հովարդը, երկուսն էլ փոխարինել են Քրիս Սանդերսին, որն սկզբնական ռեժիսորն էր։

2010 թվականի հուլիսին տարբեր աղբյուրներից հաղորդվել է, որ Ուիլյամսը լինելու է Ֆիլիպ Կինդրեդ Դիքի պատմվածքի հիման վրա ստեղծված «Էլֆերի թագավորը» մուլտֆիլմի ռեժիսորը։ Սակայն 2012 թվականին պարզ է դարձել, որ Ուիլյամսը միացել է Ուոլթ Դիսնեյի անիմացիոն մեկ այլ ֆիլմի՝ «Հերոսների քաղաքը» ստեղծմանը՝ որպես համահեղինակ՝ ոգեշնչվելով Մարվելից (Marvel Comics)։

2018 թվականի նոյեմբերին հայտնի է դարձել, որ Ուիլյամսը հեռանում է Դիսնեյից և լինելու է Նեթֆլիքսի «Ջեյքոբը և ծովային հրեշը» ֆիլմի ռեժիսորը։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ամերիկացի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կինոսցենարիստներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի գրողներ
Կատեգորիա:Ամերիկացի ռեժիսորներ
Կատեգորիա:«Էմմի» մրցանակի դափնեկիրներ
Թիմ Ուեբեր

**Թիմ Ուեբեր** (, ), ուելսցի վիզուալ էֆեկտների ղեկավար։ Նա հայտնի է իր *[[Հարրի Փոթերը և Կրակի գավաթը (ֆիլմ)|Հարրի Փոթերը և Կրակի գավաթը]]* (2005), *[[Խավարի ասպետը (ֆիլմ)|Խավարի ասպետը]]* (2008), *[[Ավատար (ֆիլմ, 2009)|Ավատար]]* (2009) և *[[Գրավիտացիա (ֆիլմ)|Գրավիտացիա]]* (2013) ֆիլմերով, որոնց համար արժանացել է լավագույն վիզուալ էֆեկտների համար Օսկարի։

## Կրթություն
Ուեբերը սովորել է Օքսֆորդի համալսարանում, որտեղ 1987 թվականին ավարտել է ֆիզիկայի ֆակուլտետը։

## Կարիերա
1988 թվականին Ուեբերը միացել է վիզուալ էֆեկտների բրիտանական Framestore ընկերությանը, որը տեղակայված է Լոնդոնի Օքսֆորդի փողոցի հարևանությամբ։ Ուեբերը ղեկավարել է թվային կինոյում և հեռուստատեսությունում ընկերության առաջխաղացումը՝ մշակելով Framestore-ի վիրտուալ տեսախցիկները։ Նա վիզուալ էֆեկտների ղեկավար է եղել տեխնիկապես և գեղարվեստորեն առավել բարդ նախագծերում, ինչպիսիք են Քրիստոֆեր Նոլանի *[[Խավարի ասպետը (ֆիլմ)|Խավարի ասպետը]]* (2008), Ջեյմս Քեմերոնի *[[Ավատար (ֆիլմ, 2009)|Ավատարը]]* (2009), և Լուի Լետերյեի *[[Գրավիտացիա (ֆիլմ)|Գրավիտացիան]]* (2013), որոնք ավարտլեու համար Ուեբերի և Framestore-ի թիմի կողմից իրականացվող ֆիլմում ներգրավված մեթոդների միջոցով պահանջվել է մոտ երեք տարի։ Դեյվիդ Հեյմանը, Գրավիտացիա ֆիլմի համապրոդյուսերը, Ուեբերին վարձել է ֆիլմի վիզուալ էֆեկտների աշխատանքին հետևելու համար։

Գրավիտացիա ֆիլմում իր կատարած աշխատանքի համար Կինոյի ոլորտում Բրիտանական ակադեմիայի 67-րդ մրցանաբաշխությանն արժանացել է լավագույն վիզուալ էֆեկտների մրցանակի, և 86-րդ Օսկարի 86-րդ մրցանակաբաշխությանը՝ լավագույն վիզուալ էֆեկտների համար Օսկարի։

## Ընտրյալ ֆիլմագրություն
* *[[Հարրի Փոթերը և Կրակի գավաթը (ֆիլմ)|Հարրի Փոթերը և Կրակի գավաթը]]* (2005)
* *[[Խավարի ասպետը (ֆիլմ)|Խավարի ասպետը]]* (2008)
* *[[Ավատար (ֆիլմ, 2009)|Ավատար]]* (2009)
* *[[Գրավիտացիա (ֆիլմ)|Գրավիտացիա]]* (2013)

## Ծանոթագրություններ

## Արտաքին հղումներ
* 

Կատեգորիա:Լոնդոն քաղաքում ծնվածներ
Կատեգորիա:Օսկարակիրներ
Տամղա

**Տամղա** (, , ), «կնիք, դրոշմ», եվրասիական քոչվորների և իրենց կողմից ազդված մշակույթների հավաստագրման կնիք կամ դրոշմ։ Որպես կանոն տամղան հանդիսանում էր կոնրկետ ցեղի, կլանի կամ գերդաստանի պատկերանիշ։ Տամղաները ողջ դասական անտիկ շրջանում և միջնադարում լայն տարածված էին եվրասիական քոչվորների մոտ, այդ թվում՝ իրանցիների (ալանների, սամթաների, սկյութների), մոնղոլների և թյուրք ժողովուրդների։

Պոնտոսակասպյան տափաստանի ինչպես Արևելյան Եվրոպայի, այնպես էլ Կենտրոնական Ասիայի որոշ նստակյաց ժողովուրդներ նույնպես ընդունում էին տամղայանման խորհրդանիշներ։ Հնագետների համար տամղաները հանդիսանում էր պահպանված և մեռյալ մշակույթների հետազոտության համար արժեքավոր աղբյուր։

## Օղուզական (թուրքմենական) տամղաներ
22 օղուզ ցեղերի տամղաները ըստ Մահմուդ ալ Քաշգարիի Դիվան լուգաթ աթ թուրք աշխատության.


File:Kinik.svg|Քընըք
File:Kayi.svg|Քայը
File:Bayundur.svg|Բայանդուր
File:Yiva.svg|Իվա
File:Salur.svg|Սալուր
File:Avsar.svg|Աֆշար
File:Begdili.svg|Բեգթիլի
File:Bugduz.svg|Բյուղդյուզ
File:Bayat.svg|Բայաթ
File:Yazir.svg|Yazigir
File:Eymur.svg|Էյմուր
File:Karaevli.svg|Քարաբոլուք
File:Akevli.svg|Ալքաբոլուգ
File:Igdir.svg|Իգդիր
File:Yuregir.svg|Յուրեղիր
File:Dodurga.svg|Թութիրքա
File:Alayuntlu.svg|Ուլայանդլուղ
File:Doger.svg|Թոքարներ
File:Pecenek.svg|Պեչենեգներ
File:Cavuldur.svg|Չուվալդար
File:Cepni.svg|Չեփնիներ
File:None-100.gif|Չարուքլուղ



## Գրականություն
* Brook, Kevin Alan. *The Jews of Khazaria.* 3d ed. Rowman and Littlefield, 2018. 
* Christian, David. *A History of Russia, Mongolia and Central Asia.* Blackwell, 1999. 
* Franklin, Simon and Jonathan Shepard. *The Emergence of Rus 750-1200.* London: Longman, 1996. 
* Pritsak, Omeljan. *The Origins of the Old Rus' Weights and Monetary Systems.* Cambridge, MA: Harvard Ukrainian Research Institute, 1998. 
* Yatsenko, S. A., Знаки-тамги ираноязычных народов древности и раннего средневековья ("Tamga-signs of Iranic-speaking peoples of antiquity and the early medieval period"), Восточная литература, Moscow (2001).
* H.B. Paksoy, 'Identity Markers: Uran, Tamga, Dastan', *Transoxiana* 8 (June 2004).
* Fetisov, A. ( trans. I. Galkova),  'The "Rurikid sign" from the B3 church at Basarabi-Murfatlar' , *Studia Patzinaka*, 4.1, 2007, 29-44.
* Online Ottoman Turkish Dictionary, www.kamusiturki.net

## Ծանոթագրություններ

Կատեգորիա:Եվրասիայի քոչվոր խմբեր
Կատեգորիա:Հնագիտական գտածոների տեսակներ
Կատեգորիա:Կնիքներ
Կատեգորիա:Խորհրդանիշներ
Կատեգորիա:Հերալդիկ տարրեր
Կատեգորիա:Թուրքերեն բառեր և արտահայտություններ
Կատեգորիա:Մոնղոլերեն բառեր և արտահայտություններ‎
Կատեգորիա:Թուրքական մշակույթ
Կատեգորիա:Իրանական քոչվորներ
Բայանդուր

մինի|«Բայանդուր 2» մղիչ կետը
**Բայանդուր**, գյուղ Հայաստանի Շիրակի մարզում, Ախուրյան գետի ձախ կողմում։ Բարձրությունը ծովի մակերևույթից՝ 1480 մ, հեռավորությունը մարզկենտրոնից՝ 16 կմ հարավ-արևմուտք։ Նախկինում ունեցել է Բայինդուր, Բայինտուր, Բայնդուր, Պայընտուր անվանումները։ Բայանդուր անվանումը Ղևոնդ Ալիշանը կապում է թուրքմենական մի ցեղանվան հետ։

Հին գյուղը եղել է Ախուրյանի ափին, որը 1926 թ.-ի երկրաշարժից ավերվել է, և այդ պատճառով էլ տեղափոխվել։

## Բնակչություն
Նախնիները գաղթել են Կարսից, Մուշից և Բասենից։ Նախնիների մի մասը 1828-1830 թթ տեղափոխվել է Արևմտյան Հայաստանի Մուշի, Բասենի շրջաններից և Կարսի մարզից։ Այստեղ բնակվել են նաև հույներ։

1831 թ-ին գյուղն ունեցել է 176 հայ և 326 հույն բնակի։

Ըստ ազգային վիճակագրական ծառայության տվյալների համայնքը 2013 թ-ի հունվարի 1-ի դրությամբ ունեցել է 676 մարդ։ Սեռային կազմում տղամարդիկ կազմում են 44%, կանայք՝ 56%։ Տարիքային խմբերը բաշխված են հետևյալ կերպ. մինչաշխատունակներ՝ 30%, աշխատունակներ՝ 52%, հետաշխատունակներ՝ 18%։

Բայանդուրի ազգաբնակչության փոփոխությունը.

## Կլիմա
Կիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Տարեկան տեղումների քանակը 600-700 մմ։ Բնական լանդշաֆտները սևահողային լեռնատափաստանները։ Ունի արտեզյան ջրեր, որոնք օգտագործվում են որպես խմելու ջուր։

## Գյուղատնտեսություն
Գյուղատնտեսական հողահանդակները ոռոգվում են Ախուրյան գետի ջրերով՝ ջրհան կայանի միջոցով։ Մասնագիտացված ուղղությունը երկրագործությունն է։ Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 532 հա։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 360 և 190 հեկտար։ Զբաղվում են պտղաբուծությամբ, հացահատիկային, բանջարաբոստանային, կերային կուլտուրաների, կարտոֆիլի մշակությամբ։ Նախկինում մեծ մակերես են զբաղեցրել շաքարի ճակնդեղի ցանքատարածությունները, հումքը վերամշակվում էր Սպիտակի շաքարի գործարանում։ Երկրաշարժի արդյունքում գործարանը ամբողջովին ավերվել է, իսկ ցանքատարածությունները գրեթե ամբողջովին վերացվել են։ Զբաղվում են նաև անասնապահությամբ, մեղվաբուծությամբ։

## Պատմամշակութային կառույցներ
Բայանդուրից հյուսիս-արևմուտք գտնվում են հայկական և հունական եկեղեցիներ։ Գյուղում կան նաև Սբ. Պապ և “Մարիամ մամ” մատուռներ։

## Հասարակական կառույցներ
Ունի 144 տնտեսություն։ Ունի դպրոց, գրադարան, բուժկետ, կապի հանգույց։

## Տես նաև
* Բայանդուրի պատմության և մշակույթի անշարժ հուշարձանների ցանկ (Շիրակի մարզ)

## Ծանոթագրություններ

## Արտաքին հղումներ
* Բայանդուր գյուղի էջը CAA կայքում 

Կատեգորիա:Ախուրյանի շրջան
Կատեգորիա:Հայ-թուրքական շփման գծի բնակավայրեր հայկական կողմից
Կատեգորիա:Շիրակի մարզի գյուղեր
Լորան Ուիտց

**Լորան Ուիտց** (այլ տարբերակով՝ *Լորան Ուից*, , ), ֆրանսիացի մուլտիպլիկատոր, աշխատում է Լյուքսեմբուրգում։ Օսկարի 86-րդ մրցանակաբաշխության համար «լավագույն անիմացիոն կարճամետրաժ ֆիլմի համար» անվանակարգում արժանացել է օսկարի։ *Zeilt Productions* ստուդիայի ստեղծող։

## Կենսագրություն
Լորան Ուիտցը ծնվել է 1975 թվականի նոյեմբերի 21-ին Ագնոյում՝ Ֆրանսիայի հյուսիսարևելքում։ Լորան Ուիտցը 3D անիմացիայի հետ ծանոթացել է 1990-ական թվականներին կեսերին՝ Մեցի *École supérieure d’art de Lorraine*-ում գեղանկարչություն սովորելով։ Դրանում սովորելու ժամանակ ստեղծել է անիմացիոն կարճամետրաժ չորս ֆիլմ։ Այն ավարտել է գերազանցությամբ։ Ռեժիսորի մասնագիտությամբ կրթությունը շարունակել է Փարիզի *Ex-Machina* ստուդիայում։

2007 թվականին Լյուքսեմբուրգում հիմնադրել է իր սեփական *Zeilt Productions* անիմացիոն ընկերությունը։ Երեք տարի անց Յուսում ստեղծել է *Watt Frame* ֆրանկո-լյուքսեմբուրգյան ստուդիան։ Շուտով ավարտել է «Mr Hublot» մուլտֆիլմը, որի վրա աշխատել է երեք տարի նկարիչ Ալեքսանդր Էսպիգարեսի հետ համատեղ։ Մուլտֆիլմի աշխարհի ստեղծման մեջ մեծ դեր է խաղացել քանդակագործ Stéphane Halleux-ը, որին համահեղինակները բերել էին ֆիլմում մասնակցության։ Ֆիլմը միայնակ մարդու պատմություն, որը կյանքը կտրուկ փոփոխվում է, երբ նա ունենում է ռոբոտ-շուն։ ԱՄՆ-ում համարել են, որ արտադրության վրա ծախսվել է մոտ 2 միլիոն դոլար, սակայն իրականում ծախսվել է ընդամենը 250 000 եվրո։

2014 թվականի հոկտեմբերին *New York Organ Donor NetWork*-ի և *Yong and Rubicam New York*-ի համար ավարտել է «Long Live New York» կարճամետրաժ մուլտֆիլմը։ Ֆիլմի պրեմիերան կայացել է Նյու Յորքում *One Screen Film Festival*-ի ժամանակ։ Ֆիլմը մրցանակ է ստացել լավագույն անիմացիայի համար։

## Ֆիլմագրություն
* 2007. Die neuen Abenteuer von Reineke Fuchs (միջնադարյան ֆրանսերենով՝ «Ռենարի մասին վեպ»)։
* 2013. Mr Hublot:
* 2014. Long Live New York:

## Հիմնական մրցանակներ
* 2013. *Kerry Film Festival 2013*՝ *Լավագույն անիմացիա* անվանակարգում։
* 2014. *Ամերիկյան կինոակադեմիայի մրցանակ*՝ *Լավագույն կարճամետրաժ մուլտֆիլմ* անվանակարգում։
* 2014. *Lumiere Award* *3D Creative Arts Awards*-ում, ԱՄՆ։
* 2014. *SOHO International Film Festival*` *Լավագույն անիմացիոն ֆիլմ* անվանակարգում։
* 2014. *Stuttgart Internationl Festival*` *Դիտորդների մրցանակ* անվանակարգում։

## Ծանոթագրություններ

## Գրականություն
* Justine Demade Pellorce. Premier opus de Laurent Witz, producteur nord-mosellan de films d’animation. La poésie numérique de «Mr.Hublot». LaSemaine. 2009 .

## Արտաքին հղումներ
* Լորան Ուիտցի պաշտոնական կայքը
* 

Կատեգորիա:21-րդ դարի կինոռեժիսորներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Կինոպրոդյուսերներ
Կատեգորիա:Օսկարակիրներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի մուլտիպլիկատորներ
Կատեգորիա:Ֆրանսիացի նկարիչներ
Կատեգորիա:Ֆրանսիացի սցենարիստներ
Բորիս Համբարձումով

**Բորիս Վլադիմիրի Համբարձումով** (), հունահռոմեական ոճի հայկական արմատներով ռուսաստանցի ըմբիշ, Ռուսաստանի քառակի չեմպիոն (1995, 1997, 1998, 2000), Իվան Պոդդուբնու միջազգային հուշամրցաշարի հաղթող (1996), Աշխարհի գավաթակիր (1997), Եվրոպայի չեմպիոն (1998)։ Ռուսաստանի միջազգային կարգի սպորտի վարպետ (1995)։

## Կենսագրություն
Բորիս Համբարձումովը հունահռոմեական ոճի ըմբշամարտով սկսել է զբաղվել 1987 թվականին Բաքվում՝ Անատոլի Պետրոսյանի ղեկավարությամբ։ 1989 թվականին, Արցախյան ազատամարտի սկսվելու պատճառով ստիպված տեղափոխվել է Մոսկվա, որտեղ շարունակել է մարզվել ավագ եղբոր՝ Կամո Համբարձումովի ղեկավարությամբ։

1992 թվականին դարձել է Ռուսաստանի պատանիների չեմպիոն, իսկ 1994 թվականին՝ երիտասարդների չեմպիոն։ 1995 թվականին նա առաջին անգամ նվաճել է Ռուսաստանի մեծահասակների առաջնության հաղթողի կոչումը (մինչև 54 կգ քաշային կարգ)։ 1997 թվականին նա կրկնել է այդ հաջողությունը, ինչպես նաև դարձել է աշխարհի գավաթակիր։ 1998 թվականին Բորիս Համբարձումովն ընդգրկվել է Ռուսաստանի հավաքականում՝ մասնակցելով Մինսկում կայացած Եվրոպայի առաջնությանը և վստահորեն հաղթել այնտեղ։ Այս մրցաշարի չորս գոտեմարտերում նա մրցակիցներին տվել է ընդամենը մեկ միավոր։ 2000 թվականին Համբարձումովը երկրորդ տեղն է զբաղեցրել Մոսկվայում կայացած Եվրոպայի առաջնությունում, և Ռուսաստանի հավաքականի մարզչական շտաբը նրան չի ընդգրկել Սիդնեյի օլիմպիական խաղերի մասնակիցների շարքում։ Դրանից հետո Բորիս Համբարձումովը որոշել է ավարտել մարզական կարիերան։

Հետագայում զբաղվել է մարզչական աշխատանքով։ 2005-2006 թվականներին մարզիչ է աշխատել Իվան Յարիգինի անվան ըմբշամարտի պալատում։

Հանկարծամահ է եղել 2020 թվականի հունվարի 31-ին։

## Ծանոթագրություններ

## Արտաքին հղումներ
* Բորիս Համբարձումովի էջը Infosport.ru կայքում
* Բորիս Համբարձումովի հարցազրույցը «Սպորտ-Էքսպրես» թերթին (1998)
* Բորիս Համբարձումովի էջը International Wrestling Database կայքում

Կատեգորիա:Հայ ըմբշամարտիկներ
Կատեգորիա:Ռուս ըմբշամարտիկներ
Կատեգորիա:Ռուսաստանի սպորտի վաստակավոր վարպետներ
Արվեստի և մշակույթի ամերիկյան կենտրոն

**Արվեստի և մշակույթի ամերիկյան կենտրոն** (), ամերիկյան արվեստին նվիրված թանգարան Փարիզում։

## Ընդհանուր նկարագրություն
Ցուցահանդեսների, միջոցառումների և կրթական ոլորտի բազմամշակութային ծրագրի միջոցով Ամերիկյան արվեստի և մշակույթի կենտրոնի առաքելություն է այցելուներին ներկայացնել ներկայիս ամերիկյան մշակութային իրադարձությունները` խորությամբ և բազմազանությամբ։

Ներկայիս Կենտրոնն ստեղծվել է 2011 թվականին՝ հիմնվելով «Մոնա Բիսմարկ» հիմնադրամի ժառանգության վրա, որն սկսել է գործել 1986 թվականին՝ հիմնադրի և միակ բարերարի մահից հետո։ Ամերիկացի բարերար կոմսուհի Մոնա ֆոն Բիսմարկը իր փարիզյան տունը ու իր ունեցվածքի մեծ մասը նվիրաբերել է «Մոնա Բիսմարկ» հիմնադրամին, քանի որ «նրա երազանքն էր ստեղծել Փարիզում Մշակութային կենտրոն՝ իր մահից հետո ֆրանս-ամերիկյան ընկերությունը հզորացնելու համար»։

2019 թվականի հուլիսի 4-ին Մոնա Բիսմարկ Ամերիկյան կենտրոնը վերանվանվել է Արվեստի և մշակույթի ամերիկյան կենտրոն։

## Պատմություն
### Կենտրոն
Սենի վրա, Էյֆելյան աշտարակի մոտ Փարիզյան տունը կառուցվել է 19-րդ դարի վերջին։ Այն 1950-ական թվականների վերջին ֆրանսիացի դիզայներ Ստեֆանի Բուդինին վերափոխել է այն Մոնա Բիսմարկի համար։ Շենքը պատկերվել է Vogue ամսագրի 1928 թվականի համարում։

## Շենքի պատկերներ

File:Fondation Mona Bismarck.jpg|Կենտրոնի նախասրահը
File:Musée Mona Bismarck.jpg|Կենտրոնը ջահը
File:Stairway at Mona Bismarck American Center for art & culture.jpg|Աստիճանները
File:Mona Bismarck American Center for art & culture.JPG|Գրադարանը


## Ցուցանմուշներ

File:Martha Graham 1948.jpg|Յուսուֆ Կարշ, *Մարթա Գրահամ*
File:Mary Cassatt - Under the Horse-Chestnut Tree - Google Art Project.jpg|Մարի Կասատ, *Շագանակենու տակ*, 1896-1897
File:Cassatt Mary The Lamp 1891.jpg|Մարի Կասատ, *Լամպը*, 1890-1891
File:Mary Cassatt - In the Omnibus - Google Art Project.jpg|Մարի Կասատ, *Հանրակառքում*, 1890-1891
File:Brooklyn Museum - The Barefooted Child - Mary Cassatt.jpg|Մարի Կասատ, *Ոտաբոբիկ երեխան*, 1896-1897
File:Mary Cassatt-Selfportrait.jpg|Մարի կասատ, *Նկարչի դիմանկարը*, 1878


## Ծանոթագրություններ

## Արտաքին հղումներ
*Պաշտոնական կայքը  
*The Kendrick Academy
*Պաշտոնական կայքը  

Կատեգորիա:1986 հիմնադրումներ Ֆրանսիայում
Կատեգորիա:1986 հիմնադրված թանգարաններ
Կատեգորիա:Փարիզի թանգարաններ
Քաջ թագավորը

**Քաջ թագավորը** (), ռուսական կարճամետրաժ նկարված մուլտֆիլմ, որը նկարահանվել 1996 թվականին։

Մուլտֆիլմում հնչում է Ֆելիքս Մեդելսոնու ստեղծագործության երաժշտությունը։

«Ուրախ կարուսել» № 30 մուլտիպլիկացիոն ալմանախի երկու սյուժեներից առաջինն է։

## Սյուժե
Լինում է, չի լինում, մի վախկոտ և անինքնավստահ թագավոր է լինում։ Նա սիրում էր ընդունել օտարերկրյա հյուրեր, բայց նրանց գալու ժամանակ միշտ կորչում և թաքնվում էր։ Այդ պատճառով նրան ոչ ոք չէր հարգում։ Նա հաճախ թաքնվում էր խորդանոցում և երազում էր քաջ լինել, ինչը, սակայն, նրա մոտ ոչ մի կերպ չէր ստացվում։ Միայն ձկնորսության ժամանակ էր արքան իրեն լավ և հանգիստ զգում, քանի դեռ մի հրաշալի օր գետից դուրս չի գալիս հեքիաթային հրեշը։ Այն բռնում է թագավորին, որպեսզի ուտի, բայց մտափոխվում է և որոշում է թողնել նախաճաշին, և քնում է։ Թագավորը պատկերացնում է, թե ինչպես է հրեշը դրանից հետո ուտում թագավորության բոլոր մարդկանց և անգամ` թագուհուն։ Այդ ժամանակ թագավորը որոշում է պայքարել նրանց դեմ, բռնում է թուրը և քշում է հրեշին դեպի գետը։ Եվ դրանից հետո թագավորը քաջ է դառնում։

## Հեղինակներ

## Տես նաև
* Ուրախ կարուսել

## Ծանոթագրություններ

## Արտաքին հղումներ
* Հայրենական մուլտիպլիկացիայի հանրագիտարան (հեղ.` Սերգեյ Կապկով, «Ալգորիթմ», 2006)

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1996 մուլտֆիլմեր
Ֆրաու Ավա

**Ֆրաու Ավա** (, ), ավստրիական Բենեդիկտին միանձնուհի, կրոնական բանաստեղծուհի։

## Կենսագրություն
thumb|right|250px|''Часовня в монастыре Гёттвайг'', где, скорее всего, в 1127 году была погребена Фрау Ава.
Գրեթե ոչինչ հայտնի չէ նրա կյանքի մասին, բացառությամբ այն, որ նա ամուսնացած էր և ուներ երկու որդի՝ Հարթման և Հայնրիխ (նա նշում է նրանց «Վերջին դատաստանում» պոեմի վերջում)։ Կյանքի ավարտին նա թոշակի անցավ, որից հետո  ընդունվեց վանք և դարձավ վանական։ Սովորաբար, Ֆրաու Ավան նույնացվում է միանձուհի Ավայի հետ՝ Կրեմսի հարևանությամբ գտնվող Գոթվեյգ վանքից կամ Մելքում գտնվող վանքից։ Ամենայն հավանականությամբ, նրա երկու որդիները դարձել են քահանաներ, այդ դեպքում նրանք կարող էին օգնել իրենց մորը հոգևորապես կրել վանականության բեռը։

Նա իր իսկ վկայության համաձայն, լատիներենը չգիտենալով, գրել է իր որդիների խոսքերից, որոնք հանդիպում ենք նրա գրքի հիմնական բովանդակության մեջ։

## Ստեղծագործություն
Նա մի շարք կրոնական բանաստեղծությունների հեղինակ է, որը գրել է միջին գերմանական լեզվով։ Բանաստեղծորեն վերամշակել է Ավետարանները՝ ավելացնելով նեռի պատմությունը և Վերջին Դատաստանի պատկերը։

Ավայի գործը տեղադրված է Վորաու ձեռագրում և Դիմերսը հրատարակել է իր «*Gedichte des 11 und 12 Jahrhunderts*»-ում։ (Վիեննա, 1849):

## Արվեստի գործեր
* Հովհաննես Մկրտիչը (գերմ. ՝ Johannes der Täufer)
* Հիսուսի կյանքը (գերմ. ՝ Leben Jesu)
* Նեռ (գերմ. ՝ նեռ)
* Վերջին դատավճիռը (գերմ. ՝ Das Jüngste Gericht)

## Ժամանակակից հրապարակումներ
* Die Dichtungen der Frau Ava- ն։ / Kurt Kurt, Hrsg. - Գրազ. Akademische Druck- u: Վերլագսանստալտ, 1986

## Ճանաչում
2003 թվականից Ֆրուա Ավային գրական մրցանակ է շնորհվում Ավստրիայում երկու տարին մեկ։

## Գրականություն
* *Ланггут*. Untersuchungen über die Gedichte der Ava. — Будапешт, 1880.
**Maurer F.* Die Dichtungen der Frau Ava. — Tübingen: Niemeyer, 1966.
* Friedrich Wilhelm Bautz: Ava, die älteste, mit Namen bezeugte Dichterin in deutscher Sprache. In: Biographisch-Bibliographisches Kirchenlexikon (BBKL). Band 1, Hamm 1975, Sp. 306.
* Arianna Doria: *Frau Ava. Forschungsbericht, Kommentar und italienische Übersetzung*. Parnaso, Triest 2003. (= Quaderni di Hesperides; Ser. Saggi; 6) 
* Eoliba Greinemann: *Die Gedichte der Frau Ava. Untersuchungen zur Quellenfrage*. Univ. Diss., Freiburg im Breisgau 1968.
* Barbara Gutfleisch-Ziche: *Volkssprachliches und bildliches Erzählen biblischer Stoffe. Die illustrierten Handschriften der «Altdeutschen Genesis» und des «Leben Jesu» der Frau Ava*. Lang, Frankfurt am Main u.a. 1997. (= Europäische Hochschulschriften; Reihe 1, Deutsche Sprache und Literatur; 1596) 
* Kurt Schacks: *Lemmatisierte Konkordanz zu den Dichtungen der Frau Ava*. Lang, Bern u.a. 1991. 
* Wilhelm Scherer: Ava. In: Allgemeine Deutsche Biographie (ADB). Band 1, Duncker & Humblot, Leipzig 1875, S. 698.
* Lene Mayer-Skumanz: *Frau Ava*. Dachs-Verlag, Wien 2002.  (Jugendbuch)

## Ծանոթագրություններ

## Արտաքին հղումներ
* Ava գրական մրցանակների կայք։
* 

Կատեգորիա:1060 ծնունդներ
Կատեգորիա:1060-ականների ծնունդներ
Կատեգորիա:11-րդ դարի ծնունդներ
Կատեգորիա:Բանաստեղծներ այբբենական կարգով
Կատեգորիա:Գերմանալեզու գրողներ
Կատեգորիա:Գերմանացի բանաստեղծուհիներ
Ճոճանակ (մուլտֆիլմ)

**Ճոճանակ** (), խորհրդային կարճամետրաժ նկարված մուլտֆիլմ, որը նկարահանվել է 1988 թվականին։

«Ուրախ կարուսել» № 19 մուլտիպլիկացիոն ալմանախի երեք սյուժեներից առաջինն է։

## Սյուժե
Ժենյան ճոճվում էր ճոճանակի վրա դրսում և չէր ցանկանում տուն գնալ։ Մայրիկը հոգնում է նրա կանչելուց և օգնության է կանչում տեխնիկային. նրան և՛ բուլդոզերով են քաշում, և՛ շոգեքարշով, և՛ շոգենավով, հետո թռչում է ուղղաթիռը և պոկում է գետնից այն ամենն, ինչ որ կար։ Տղան իր ճոճանակի հետ մենակ է մնում անկենդան մոլորակում, սկսում է վախենալ և կանչել իր մայրիկին։ Մայրիկը խղճում է նրան և երկրագնդի վրա եղած ամեն ինչով վերադառնում է։ Վախեցած տղան վազում է տուն և նստում է սեղանի մոտ։ Եվ ճոճանակի վրա հայտնվում է «Վերջ» գրությունը։

## Նկարահանող խումբ

## Տես նաև
* Ուրախ կարուսել

## Ծանոթագրություններ

## Արտաքին հղումներ
* Տեղեկություններ մուլտֆիլմի մասին kino1000.ru կայքում
* Տեղեկություններ մուլտֆիլմի մասին oldtales.ru կայքում
* «Ճոճանակ» մուլտֆիլմը
* Հայրենական մուլտիպլիկացիայի հանրագիտարան (հեղ.` Սերգեյ Կապկով, «Ալգորիթմ», 2006)

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1988 մուլտֆիլմեր
Յուստինաս Միլյաուսկաս

**Յուստինաս Միլյաուսկաս** (, ), խորհրդային և լիտվացի ֆուտբոլային մրցավար։

## Կենսագրություն
Կարիերան սկսել է որպես ֆուտբոլիստ, սակայն պրոֆեսիոնալ մակարդակում անց է կացրել միայն մեկ խաղ։ 1971 թվականին վիլնյուսյան «Ժիլգիրիս» ակումբի կազմում Միլյաուսկասը առաջին լիգայում խաղացել է խարկովյան «Մետալիստի» դեմ։

1980-ական թվականներին Միլյաուսկասն սկսել է սպասարկել ԽՍՀՄ ցածր լիգայի խաղերը։ 1986 թվականին ստացել է համամիութենական կարգ։ Դրանից մեկ տարի առաջ, 1985 թվականի հուլիսի 13-ին, իր դեբյուդն է նշել բարձրագույն լիգայում` սպասարկելով մոսկովյան «Տորպեդոյի» և խարկովյան «Մետալիստի» հանդիպումը։ Բարձրագույն լիգայի խաղերն սպասարկել է մինչև 1989 թվականի խաղաշրջանի ավարտը, երբ լիտվական ակումբները դուրս են եկել ԽՍՀՄ առաջնությունից` սպասարկելով 48 խաղ։ 1990 թվականին սպասարկել է Մերձբալթիկայի միացյալ առաջնությունը, իսկ այնուհետև ևս մի քանի տարի մրցավարել է արդեն անկախ Լիտվայի առաջնության խաղերում։

## Ծանոթագրություններ

## Արտաքին հղումներ
* 

Կատեգորիա:Ֆուտբոլային մրցավարներ այբբենական կարգով
Կատեգորիա:Ֆուտբոլիստներ այբբենական կարգով
Կատեգորիա:Խորհրդային ֆուտբոլիստներ
Կատեգորիա:Լիտվացի ֆուտբոլային մրցավարներ
Անդրե Ռոյո

**Անդրե Ռոյո** (,), ամերիկացի դերասան և պրոդյուսեր։

## Կենսագրություն
### Վաղ տարիներ և ընտանիք
Ռոյոն ծնվել է Բրոնքսում՝ Նյու Յորքում՝ աֆրո-կուբայական ընտանիքում։ Նրա ծագման պատճառով քասթինգ-տնօրենները ասում էին, որ որոշ դերերի համար նա «բավականաչափ սև չէ» կամ «բավարար լատինաամերիկացի չէ»։ 1982-1986 թվականները Ռոյոն սովորել է Բրոնքսի Mount Saint Michael Academy դպրոցում։ Ռոյոն ամուսնացած է Ջեյն Չոյի հետ, նրանք ունեն դուստր՝ Ստելլան։

### Կարիերա
Իր առաջին դերը խաղացել է 1998 թվականին «Լոս Անջելես առանց քարտեզի» ֆիլմում։ 1999 թվականին ոչ մեծ դերերով նկարահանվել է «Օրենք և կարգ»  և «Երրորդ հերթափոխ» սերիալներում, իսկ 2000 թվականին՝ «Շաֆթ» ֆիլմում՝ 1971 թվականի նույնանուն ֆիլմի վերափոխված տարբերակում։ Նա նաև հայտնվել է 2002 թվականին «Մեծն Գեթսբի» վեպի հիման վրա նկարահանված «Գայթակղություն» ֆիլում։

Ռոյոն առավել հայտնի է դարձել թմրամոլի և գաղտնի իրազեկիչի՝ Ռեջինալդ «Բաբբլս» Կուզենսի դերով «Ունկնդրում» սերիալում, որտեղ խաղացել է 2002-2008 թվականներին։ 2008 թվականին Ռոյոն ոչ մեծ դերերով նկարահանվել է  «Տերմինատոր։ Ճակատամարտ ապագայի համար», «Հերոսները» և «Մտածել ինչպես հանցագործ» սերիալներում։

2010 թվականին Ռոյոն հրավիրված աստղ է եղել «Երեկույթների վարպետներ» սերիալում։ Ավելի ուշ նկարահանվել է «Եզր» հեռուստասերիալի երեք էպիզոդում՝ խաղալով տաքսու վարորդի դեր զուգահեռ տիեզերքում։

2012 թվականին Ռոյոն Սանտան Քորդերոյի (որը կասկածվում է վկաների սպանության մեջ) դերով հայտնվել է NBC ալիքի «Գլխավոր կասկածյալ» ոստիկանական դրամայում։  Նույն թվականին Անտուանի «Կոֆե» Քոուլմենի դերով նկարահանվել է «Կարմիր պոչեր» ֆիլմում, ինչպես նաև հարբեցող խուլիգան հոր՝ Բուլի դերով «Քեյ և Փիլ» կատակերգական սկետչ-շոուում։

2013 թվականին Ռոյոն  «Գրավիչ ժամանակ» ռոմանտիկական կոմեդիաում խաղացել է երկրաչափության ուսուցիչ Աստերի դերը, նաև հնչյունավորել է «Բոբի խորտկարանը» մուլտիպլիկացիոն սիթքոմի երկու էպիզոդ։ 2015 թվականին հայտնվել է «Լիլա ու Եվա» ֆիլմում, որտեղ նրա գործընկերն են դարձել Ջենիֆեր Լոպեսը և Վիոլա Դևիսը։

## Ֆիլմագրություն

## Ծանոթագրություններ

Կատեգորիա:1968 ծնունդներ
Կատեգորիա:20-րդ դարի ամերիկացի տղամարդ դերասաններ
Կատեգորիա:20-րդ դարի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հուլիսի 18 ծնունդներ